Document ID: 32011D0093

A BIZOTTSÁG HATÁROZATA
(2011. február 10.)
a 2009/821/EK határozatnak az állat-egészségügyi határállomásokra és a TRACES állat-egészségügyi egységeire vonatkozó listák tekintetében történő módosításáról
(az értesítés a C(2011) 701. számú dokumentummal történt)
(EGT-vonatkozású szöveg)
(2011/93/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 20. cikke (1) és (3) bekezdésére,
tekintettel a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre (2) és különösen annak 6. cikke (4) bekezdése második albekezdésének második mondatára,
tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (3) és különösen annak 6. cikke (2) bekezdésére,
mivel:
(1)
A jóváhagyott állat-egészségügyi határállomások listájának összeállításáról, a Bizottság állat-egészségügyi szakértői által végzett ellenőrzésekre vonatkozó egyes szabályok megállapításáról és a TRACES állat-egészségügyi egységeinek meghatározásáról szóló, 2009. szeptember 28-i 2009/821/EK bizottsági határozat (4) meghatározza a 91/496/EGK és a 97/78/EK irányelvekkel összhangban jóváhagyott állat-egészségügyi határállomások listáját. E listát az említett határozat I. melléklete tartalmazza.
(2)
A Dániától érkezett bejelentés alapján törölni kell a Hirtshals kikötőjében található állat-egészségügyi határállomáson lévő 2. ellenőrző központot a 2009/821/EK határozat I. mellékletében az említett állat-egészségügyi határállomásra vonatkozó bejegyzések közül. Ezenkívül törölni kell a billundi repülőtéren található állat-egészségügyi határállomáson jelenleg ellenőrizhető állati eredetű termékek kategóriáit az említett állat-egészségügyi határállomásra vonatkozó bejegyzések közül.
(3)
A Bizottság ellenőrző szolgálata, az Élelmiszerügyi és Állategészségügyi Hivatal által végzett kielégítő ellenőrzést követően a dániai Kalundborgot illetően egy további állat-egészségügyi határállomást fel kell venni a 2009/821/EK határozat I. mellékletében szereplő listán az adott tagállamra vonatkozó bejegyzések közé.
(4)
A Németországtól érkezett bejelentés alapján a Hamburg kikötőjében található állat-egészségügyi határállomáson lévő „Frigo Altenwerder” ellenőrző központ helyébe az „Altenwerder Kirchtal” ellenőrző központ lép, kiegészülve az említett ellenőrző központban ellenőrizhető, állati eredetű termékek további kategóriáival. Az új ellenőrző központot fel kell venni a 2009/821/EK határozat I. mellékletében a szóban forgó állat-egészségügyi határállomásra vonatkozó bejegyzések közé.
(5)
A Görögországtól érkezett bejelentés alapján törölni kell Neos Kafkassos állat-egészségügyi vasúti határállomásának jóváhagyását a 2009/821/EK határozat I. mellékletében szereplő listáról. Ezenkívül törölni kell a Neos Kafkassos állat-egészségügyi közúti határállomáson jelenleg ellenőrizhető élő állatok egyes kategóriáit a listán az említett állat-egészségügyi határállomásra vonatkozó bejegyzések közül.
(6)
Spanyolország bejelentette, hogy további ellenőrző központot hozott létre a barcelonai repülőtéren található állat-egészségügyi határállomáson. E bejelentés alapján módosítani kell a szóban forgó tagállamra vonatkozó állat-egészségügyi határállomások listáját.
(7)
A Franciaországtól érkezett bejelentés alapján a szóban forgó tagállamra vonatkozó állat-egészségügyi határállomások listájáról törölni kell a Boulogne kikötőjében található állat-egészségügyi határállomás jóváhagyását.
(8)
A Lettországtól érkezett bejelentés alapján a rigai kikötőben (Riga port) található állat-egészségügyi határállomáson lévő egyik ellenőrző központ jóváhagyásának jelenlegi felfüggesztése a továbbiakban nem alkalmazható. Az említett állat-egészségügyi határállomásra vonatkozó bejegyzést ezért ennek megfelelően módosítani kell.
(9)
Az Egyesült Királyságtól érkezett bejelentés alapján a belfasti nemzetközi repülőtéren és a Nottingham East Midlands repülőtéren található állat-egészségügyi határállomásokon jelenleg ellenőrizhető állati eredetű termékek egyes kategóriáit törölni kell a 2009/821/EK határozat I. mellékletében az említett állat-egészségügyi határállomásokra vonatkozó bejegyzések közül. Ezenkívül törölni kell a manstoni repülőtéren található állat-egészségügyi határállomásra vonatkozó bejegyzést a mellékletben az adott tagállammal kapcsolatos bejegyzések listájáról.
(10)
A 2009/821/EK határozat II. melléklete tartalmazza az integrált számítógépes állat-egészségügyi rendszer (TRACES) központi, regionális és helyi egységeinek listáját.
(11)
A Belgiumtól, Németországtól, Írországtól, Olaszországtól és Portugáliától érkezett bejelentések alapján e tagállamokra vonatkozóan bizonyos módosításokat kell végezni a 2009/821/EK határozat II. mellékletében a Traces központi, regionális és helyi egységeinek listáján.
(12)
A 2009/821/EK határozatot ezért ennek megfelelően módosítani kell.
(13)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2009/821/EK határozat I. és II. melléklete e határozat mellékletének megfelelően módosul.
2. cikk
Ennek a határozatnak a tagállamok a címzettjei.
Kelt Brüsszelben, 2011. február 10-én.

Labels: 11
17
5
10
0
3
8
6
12